Täna saates -
Kümned tuhanded on Filipiinidel ilma toidu, vee ja peavarjuta.
Abiorganisatsioonid püüavad abi kohale toimetada.
USA tõhustab Aafrikas tegevust terrorirühmituse Boko Haram vastu.
Kohtume mehega, kes pääses rünnakust eluga.
Belgias kaalutakse seaduseelnõu, mis lubaks laste eutanaasiat.
KRISTLIKU MAAILMA UUDISED
Tere tulemast saatesse. Olen Efrem Graham.
George ja Wendy on tööreisil.
Taifuun Haiyan jättis Filipiinide keskosas sajad tuhanded kodutuks.
Suur vajadus on toidu ja vee järgi.
Ametnike sõnul võib inimohvrite arv tõusta isegi 10 000ni.
Keset kannatusi otsivad inimesed lohutust ja jõudu kogudusest.
George Thomas raporteerib Taclobanist.
Nii uskumatu kui see ka pole,
tõuseb keset leina ja hävingut taevalik koorilaul.
Tormist on möödunud nädal.
Üks noorpaar tahtis kirikusse õhtusele teenistusele tulla.
Tahame palvetada linna, perede ja laste eest.
Usk aitab hakkama saada.
Meid võib aidata vaid Jumal. Meie linn vajab Teda.
Santo Nińo kirik oli aastakümneid Taclobani tugisammas.
8. novembri orkaan ja selle lained räsisid kirikut.
Nüüd katab kirikupõrandat vesi.
Ühe seina äärde on kogunenud tormiprahti.
Koguduseliikmete usk pole siiski kõikunud.
Praegu pole aeg kaevelda.
Isa Oliver Mazzo on Santo Nińo kiriku vikaar.
Tema ülesandeks on kuulutada elu ja lootust.
Kannatuse mõte on aidata meil mõista,
et elu ei lõpe siin, vaid meie lootus on taevas.
Taifuun Haiyan kündis Filipiinide keskossa hävinguvao.
Rahvusvahelised abiorganisatsioonid püüavad aidata selliseid nagu Miriam.
Ta on pesemata, näljane ja viimaseid päevi rase.
Ta elab mehe ja 1-aastase pojaga onnis.
Oleme hirmust masenduses.
Teed on pea läbipääsmatud. Neil vedeleb prahti, autosid ja puid.
Ametnikud otsivad surnukehi.
Ellujäänud otsivad toitu, vett ja peavarju.
Mõned otsivad varemeist kadunud omakseid ja oma asju.
Armee on seadnud tänavaile kontrollpunkte,
et vägivald ja rüüstamine kontrolli alla saada.
Katastroofi ulatus selgub üsna kiiresti.
Kodutuks jäi 500 000 inimest.
Torm mõjutas ligi 4 miljoni inimese elu.
Ellujäänud seisavad jaotuspunktides riisi ja vee järjekorras.
Santo Nińo kirikus julgustab isa Mazzo usklikke.
Kannatuse mõte on aidata meil mõista,
et elu ei lõpe siin, vaid meie lootus on taevas.
George Thomas, Tacloban, Filipiinid
Taclobani ja Leyte provintsis on välja kuulutatud sõjaseisukord,
et riisumist ja vägivalda vaos hoida.
Abi peab jõudma ka perifeeriasse. Jätkab Lucille Talusan.
Taclobanis ootas CBN'i uudistetiimi kummaline vaatepilt:
rahvas põgenes tsiviilelanike eest, kes tulistasid julgeolekuvägesid.
Maad on võtnud vägivald ja riisumine, kuna inimestel on nälg.
Eri maadest voolab abi, kuid selle jagamine on aeglane.
Perifeerias ähvardab inimesi nälja- ja janusurm.
Levib kõikjal vedelevate mädanevate surnukehade lehk.
Minu selja taga tänaval on paisunud surnukehad.
Tormist on möödas nädal. Surnukehi pole ära koristatud.
Kardetakse, et need levitavad taude ja surma.
Maria Moreno tahab Taclobanist põgeneda.
17-liikmelilne pere on kaks päeva lennujaamas oodanud.
Sureme siin, kui me ära ei lähe.
Kaotasime oma kodu ja kõik.
Siin pole turvaline. Röövlid riisuvad maju.
Meie naabreid on tapetud ja vägistatud.
Tahame kuskil mujal uut elu alustada.
Maria vaatab regulaarselt Aasia 700-klubi saateid.
Ta palus eestpalvet ja andis oma elu Jeesusele.
Pere sai CBN'i tiimilt toitu ja vett.
Nad ei teadnud, kui kaua peavad oma lendu ootama.
Mõne tunni pärast rääkis Maria, et lend sai korraldatud.
Palvetele vastati. Terve pere pääseb samasse lennukisse.
Aitäh palvetamast. Mul on kergem. Peavalu kadus ära.
Kümned tuhanded on endiselt lõksus.
Nad vajavad abi, mida toimetab ka CBN'i kriisiabi.
Lucille Talusan, Tacloban, Filipiinid
Lisainfot taifuuniohvrite aitamise kohta leiate meie kodulehelt.
Järgi CBN Disaster Reliefi (CBN'i katastroofiabi) linke.
Terrorirühmitus on tapnud tuhandeid Aafrika kristlasi.
Kuuleme ühe ellujäänu tunnistust.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Põhja-Koreas lasi hukkamismeeskond maha 80 inimest.
Neid süüdistati Lõuna-Korea telekanalite vaatamises
või Piibli omamises.
Ajalehe London Telegraph teatel korraldati hukkamisi seitsmes linnas.
Ühes linnas sunniti elanikud koos lastega hukkamist vaatama.
Ohvrite sugulasi ja sõpru veeti vangilaagreisse.
Põhja-Koread on peetud kaua maailma karmimaks tagakiusuriigiks.
Iraani vanglaametnikud ei luba Saeed Abedinile ravimeid anda.
Ametnikud saatsid Abedini isa vanglaukselt tagasi.
Isa püüdis pojale ravimeid ja isiklikke asju viia.
Abedini on vanglas, kus kannavad karistust ohtlikud kurjategijad.
Seal hoitakse ka poliitvange
eemal inimõigusrühmituste ja meedia silma alt.
USA välisministeerium nimetas Boko Harami terrorirühmituseks.
Al-Qaedaga seostatav rühmitus on tapnud Nigeerias tuhandeid.
Nad on rünnanud kristlaste kirikuid, kodusid ja ärisid.
Pärast uut määratlust tabab rühmitust kaubandus- ja rahandusembargo.
Välisministeeriumi teatel aitab otsus Nigeerial ekstremiste välja juurida.
2012. a novembris helises kristlasest Habila Adamu uksekell.
Uksel olid Boko Harami militandid. Teda tulistati AK-47ga pähe.
Ta jäi ellu ja tunnistas hiljuti USA Kongressis.
Miks Boko Haram sind tappa püüdis?
Sest olen kristlane.
Yobe osariigis on vaid mõni kristlane.
Boko Haram käib majast majja, külast külla,
ja linnast linna kristlasi tapmas.
Nad tulid minu uksele, kuna olen kristlane.
Nad nõudsid, et salgaksin oma usu.
Miks kristlasi rünnatakse?
Nad tahavad Nigeeriat islamiseerida.
Seepärast on kristlased sihikul.
Kui usust loobuda, võib rahus edasi elada.
Kui usust ei loobuta, nad tapavad ja ütlevad:
"allahu akbar" ehk "Allah on suur".
Miks endale kindlaks jäid ega nõustunud Kristust salgama?
Mis võib meid lahutada Kristuse armastusest?
Kas ahistus, tagakius või mõõk?
Miski ei saa meid lahutada Kristuse armastusest.
Need sõnad aitasid mul endale kindlaks jääda.
Miski ei saa mind lahutada Kristuse armastusest.
Kristus tegi midagi minu ja kõigi inimeste eest.
Oleme patused ja kurjategijad,
kes olid surma ära teeninud, kuid Tema kandis selle meie eest.
Miks ma ei peaks siis Jeesuse tahtele alistuma?
Seepärast jäin Tema tõttu kindlaks.
Habila Adamu sõnul ühendab piinamine kristlikku kogukonda.
Kogu intervjuud võite näha meie kodulehel.
Eutanaasia lastele:
miks hüütakse Belgiat surmakultuuriks?
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
USA vaimsel maastikul toimub muutus:
kõikjal kerkib ateistlikke kirikuid.
Koosolekud on Suurbritannias populaarsed olnud.
Neid korraldatakse ka San Diegos, Nashville'is ja New Yorgis.
Koosolek on kui jumalateenistus, kuid ilma Jumalata.
Los Angeleses kogunes sadu ateiste jumalatut kirikut rajama.
Liikumise rajasid koomikud Sanderson Jones ja Pippa Evans.
Religioon ühendatakse tihti sellega, et usutakse Jumalat ja Jeesust.
Paljudele on see vaid sotsiaalne sündmus.
Nad vajavad moraalset keskkonda,
kus olulisim on koosolemine, elurõõm, moraal ja eetika,
ilma üleloomulikuta.
Vastavaid kogunemisi on nüüd ka Austraalias ja Kanadas.
Belgiat nimetatakse surmakultuuriks
lõtvade abordi- ja eutanaasiaseaduste tõttu.
Nüüd kaalutakse eutanaasiat haigetele lastele.
Eutanaasia seadustati Belgias rohkem kui kümne aasta eest.
Tänapäeval lubatakse eutanaasiat
isegi pimeduse või ebaõnnestunud soovahetusoperatsiooni järel.
Nüüd arutatakse Belgias,
et alla 18-aastaseile pöördumatult haigetele lastele
antaks vanemate loal eutanaasiavõimalus,
kui psühholoog leiab, et laps oma otsusest aru saab.
Parlament peaks seaduseelnõu heaks kiitma.
Selle toetajate sõnul on eelnõu vajalik ja humaanne.
Vastaste väitel on see surmakultuuri järgmine etapp.
Eutanaasia on määratletud Belgias teraapiameetodiks.
Kaks kolmandikku belglasi toetab uut eutanaasiaseadust.
Kolm neljandikku toetab haigete laste eutanaasiat lapse loata.
Carine Boucher töötab Euroopa bioeetika keskuses.
Alaealine ei saa abielluda, alkoholi ega suitsu osta.
Nüüd olevat laps piisavalt küps, et eutanaasia üle otsustada.
Õigustudeng Michel De Keukelaere korraldas Brüsselis Elumarsi.
Ütlesid, et lapsed ei vali kunagi surma.
Ma ei usu, et alla 18-aastane haige surra tahaks.
Kes pakub lapsele alternatiivina eutanaasiat?
Laps ei tea, mis on eutanaasia ja surm.
Ekspertide sõnul haiged lapsed tavaliselt surra ei taha.
Milleks siis seadust vaja on?
Seadus on sümboolne sotsialistlike ja liberaalparteide kättemaks.
Tahetakse näidata, et Belgiast on kaotatud kristlus.
Kannatavate laste tapmine muutub seadusega tavaliseks.
Arengupuudega väikelapsi vanemate palvel juba tapetakse.
Lahendus on hooldus.
Boucheri sõnul tuleks pakkuda kannatusi leevendavat hooldust.
Meedia ja vasakpoolsed süüdistavad
eutanaasiast keelduvaid arste hoolimatuses.
Eutanaasiast keelduv arst saab halva arsti sildi.
See pole sallivus. See on diskrimineerimine.
Kui äraspidine!
Kinnitatakse: "See on turvaline. Arstid jälgivad seda."
Anname arstidele loa tappa. Arstid peaksid ravima, mitte tapma.
Seaduseelnõu läheb peagi hääletusele. Dale Hurd, Brüssel
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Kui saaksid esitada Kõikvõimsale Jumalale ühe küsimuse,
mida küsiksid?
Miks on maailmas nii palju kannatust?
Mis mu elu eesmärk on? - Millal mu naine terveks saab?
Kuidas maailm lõpeb? - Milles küsimus on? - Kuidas elada?
Pat vastab Piibli põhjal elu tähtsaimatele küsimustele.
Õpetusplaadil How Shall We Now Live
uuritakse Jumala antud eesmärki, kannatust,
kurja algupära, taevast, päästekindlust,
õnnistatud elu ja kuidas süvendada suhet Jumalaga.
Kui mõistaksime Jumala eesmärke,
avaneks meie ees võimaluste aardekirst.
Ingliskeelne õpetus nüüd saadaval
Hondurase viimaste valimiste ajal oli riigis poliitiline kriis.
Nüüd, neli aastat hiljem, püüavad pastorid
edendada noorte abil rahumeelset võimuvahetust.
Jätkab Stan Jeter.
Tegucigalpa tänavapilt paljastab, et Honduras valib uut presidenti.
Nagu viimased 20 aastat
kureerib valimisdebatti pastor Evelio Reyes,
kutsudes neid eetilisusele ja aususele.
Igas parteis on uskumusi ja väärtusi mis on meie omadega vastuolus.
Kristlastena ei saa me iseenda vastu hääletada.
San Pedro Sula linna lapsed palvetavad staadionil riigi eest.
Nad palvetavad valimiste, vägivalla lõppemise ja ärkamise eest.
Pastor Roy Santos on õpetanud lapsi palvetama
ja korraldanud 14 aastat palveüritusi.
Ta usub, et laste palved võivad muuta vaimset atmosfääri.
Piibli järgi kuulub jumalariik neile.
Last ei tohiks ebaküpseks pidada. Tuleks vaadata lapse vaimu.
Inimvaim on alati küps.
Tegucigalpas jõuab pastor Reyese algatus valimiskomisjoni liikmeteni.
Ta andis nõu 2009. a, kui riik oli tõsises kriisis.
Ta ütles, et parim kaitsevarustus on seaduste järgimine.
Armee ajas 2009. a maalt välja vasakpoolse presidendi Zelaya.
Nüüd pürgib presidendiks Zelaya naine.
Minu kohalolu paneelis õhutab leppimist, ühtsust ja rahu.
Seda honduraslased vajavadki.
Teised panustasid usklikele valijatele.
Valitsus vajab Jumalat.
Olgu personal ja plaanid kui head tahes,
ilma Jumalata midagi head korda ei saadeta.
Üks pluss üks on kaks.
Jumal on lisafaktor. Üks pluss Jumal on lõpmatus.
Debati- ja palveüritust näidatakse otseülekandena kommertskanalil.
Kristlik kanal Enlace hoolitseb rahvusvahelise leviku eest.
Olen vastu hoolimatusele ja alistumisele.
Kristlased peaksid olema juhid ja head kodanikud.
Oleme kahe riigi kodanikud: Jumala kuningriigi ja oma riigi.
Pastor Reyese ja teiste kirikujuhtide sõnul
peab kogudus hoolitsema rahva ausameelsuse ja au eest.
Stan Jeter, CBN News
Miljonid kristlased palvetavad Jeruusalemma rahu eest.
India kristlased avasid Jeruusalemmas palvekoja.
Jätkab Chris Mitchell.
Pühendame palvetorni Jumala auks.
Puudutagu see maailma riike ja Iisraeli.
Paul Dhinakaran otsustas Jeruusalemmas palvetorni rajada.
Mu süda täitub rõõmust.
Tänan Jeesust selle sõna eest, mille maailma rahvaste jaoks sain.
Üheks põhieesmärgiks on palve maailma rahvaste eest.
Palvetame, et evangeelium jõuaks rahvasteni
ja et riigid leiaksid oma probleemidele lahenduse.
Mõned näevad palvehoones prohveteeringu täitumist.
Jeruusalem on ainus linn, millele Jumal käsib rahu paluda.
Nii öeldakse Psalmis 122. Rahvad tulevad Jeruusalemma,
nagu Sakarja ennustas. Kui Jumal tahab midagi suurt teha,
kogub Ta suure palvetajate armee oma eesmärke teostama.
On põnev, et palvetajaid tuleb Indiast ja kogu maailmast.
Jeruusalemmas oli varem juba mitu palvekeskust.
Chris Mitchell, Jeruusalemm
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri